b'\n_START_ARTICLE_\nPienas\n_START_SECTION_\nFizin\xc4\x97s ir chemin\xc4\x97s savyb\xc4\x97s\n_START_PARAGRAPH_\nTik k\xc4\x85 pamel\xc5\xbetas pienas yra r\xc5\xabg\xc5\xa1\xc4\x8dios reakcijos. Pieno r\xc5\xabg\xc5\xa1tingumas nustatomas Ternerio laipsniais (\xc2\xb0T). Jie rodo kiek mililitr\xc5\xb3 0,1 N \xc5\xa1armo reikia 100 ml pieno neutralizuoti. \xc5\xa0vie\xc5\xbeias pienas b\xc5\xabna 16-18 \xc2\xb0T r\xc5\xabg\xc5\xa1tingumo. Laikomo neatau\xc5\xa1into pieno r\xc5\xabg\xc5\xa1tingumas greitai did\xc4\x97ja, nes jame spar\xc4\x8diai dauginasi pieno r\xc5\xabg\xc5\xa1ties bakterijos, kurios pieno cukr\xc5\xb3 paver\xc4\x8dia pieno r\xc5\xabg\xc5\xa1timi._NEWLINE_Pienas verda >100\xc2\xa0\xc2\xb0C, u\xc5\xbe\xc5\xa1\xc4\x85la nuo -0,55 iki -0,58\xc2\xa0\xc2\xb0C temperat\xc5\xabroje.\n_START_SECTION_\nPieno temperat\xc5\xabros matavimas\n_START_PARAGRAPH_\nMetodas taikomas pieno temperat\xc5\xabrai matuoti stikliniais skys\xc4\x8dio (ne gyvsidabrio) ar skaitmeniniais termometrais._NEWLINE_Temperat\xc5\xabra matuojama transportuojamose talpyklose tuoj pat po j\xc5\xb3 u\xc5\xbepildymo. Jei talpykla nepilna, pienas semiamas ne ma\xc5\xbeiau kaip 50 ml t\xc5\xabrio sam\xc4\x8diu, ne ma\xc5\xbeiau kaip 130\xc2\xa0mm ilgio rankena, ir temperat\xc5\xabra matuojama tuoj pat samtyje. Matuojant stikliniu skys\xc4\x8dio termometru termometras panardinamas \xc4\xaf pien\xc4\x85 iki skal\xc4\x97s apatinio skai\xc4\x8diaus ir i\xc5\xa1laikomas ne ma\xc5\xbeiau kaip 2 min. Skal\xc4\x97s rodmuo u\xc5\xbera\xc5\xa1omas nei\xc5\xa1traukus termometro i\xc5\xa1 pieno. Matuojant skaitmeniniu termometru temperat\xc5\xabra matuojama pagal termometro naudojimo taisykles. Prie\xc5\xa1 kiekvien\xc4\x85 matavim\xc4\x85 termozondai nuvalomi marle, sudr\xc4\x97kinta etilo alkoholiu, ir panardinami \xc4\xaf pien\xc4\x85 10-15\xc2\xa0cm. Palaikius termozondus piene 20-25 s, u\xc5\xbera\xc5\xa1omas skaitmenin\xc4\x97s skal\xc4\x97s rodmuo. Po to termozondai traukiami i\xc5\xa1 pieno, o termometras i\xc5\xa1jungiamas. Abiem atvejais termometr\xc5\xb3 rodmenys suapvalinami iki sveikojo skai\xc4\x8diaus l \xc2\xb0C tikslumu. Galutinis rezultatas gaunamas i\xc5\xa1vedus matavimu aritmetin\xc4\xaf vidurk\xc4\xaf.'